# Chickasaw

### Izvor: Wikipedija

Mladi ratnik Chickasawa.

Chickasaw ().- Jedno od najznačajnijih plemena američkih Indijanaca porodice Muskhogean nastanjeno u domorodačko doba na području današnjih okruga Pontotoc i Union u sjevernom Mississippiju i susjednim predjelima Alabame, koje će kasnije sredinom prve polovice 19. stoljeća postati jedno od ' Five Civilized Tribes '. Chickasaw i Choctawi su prema starim tradicijama činili jedan narod, a do razdvajanja je došlo na mjestu poznatom kao Nanih Waiya /leaning hill/, danas sveto Choctaw Indijancima. -Prvi koji je vidio Chickasawe bio je De Soto, 1540-1541. U vrijeme odlaska u Oklahomu između 1822 i 1838. brojali su oko 56,000 duša. Sredinom 20. stoljeća broj im se popeo na 9,000, uključujući i mnoge asmilirane pripadnike drugih rasa i naroda koji su se topili u njima. Plemena Chiskasaw, Choctaw, Creek i Seminole, sve Muskhogeani, asimilirali su mnogobrojne crnce, bijelce i pripadnike raznih nadvladanih indijanskih plemena, tako da ih je danas jako malo punokrvnih.

## [uredi] Ime

Ime chickasaw nepoznatog je značenja. Ostali nazivi za njih bili su: Ani'-Tsi'ksű (Cherokee), Kasahá únűn (Yuchi), Tchaktchán (Arapaho), Tchíkasa (Creek), Tci'-ka-sa' (Kansa), Ti-ka'-ja (Quapaw), Tsi'-ka-ce (Osage).

## [uredi] Društvo

Nanih Waiya, mjesto gdje su se prema legendi razdvojila plemena Chickasaw i Choctaw. Nanih Waiya je mound (humak) širok 140 (42 metra) i dug 218 stopa (66 metara). Snimljeno oko 1914. (B. N. Powell)

Chickasaw pripadaju grupi Jugoistočnih ratara, čija su se 'gradovi' podizala oko ceremonijalnih trgova. Njihova organizacija bila je dualna ,sa egzogamnim matrilinearnim klanovima, a sistem srodstva bio je tipa 'crow'. Dualne polovice imale su i ulogu opozicijske strane u igrama i ceremonijama. Njihov Harvest ceremony sličan je Creek svečanosti Busk Dance (ili Green Corn Dance).

Fratrija i klan:

I. Koi Panterska fratrija (Panther Phratry):

- 1. Ko-in-chush (Divlja mačka; Wild Cat)
- 2. Ha tak-fu-shi. (Ptica; Bird)
- 3. Nun ni (Riba; Fish)
- 4. Is-si (Jelen; Deer).

II. Ish-pan-ee Španjolska fratrija (Spanish Phratry):

- 1. Sha-u ee (Rakun; Raccoon)
- 2. Ish-pan-ee (Španjolski; Spanish)
- 3. Ming-ko (Kraljevski; Royal)
- 4. Hush-ko ni (haškoni; Hush-ko-ni)
- 5. Tun-ni (Vjeverica; Squirrel)
- 6. Ho-chon-chab-ba (Aligator; Alligator)
- 7. Na-sho-la (Vuk; Wolf)
- 8. Chuh-hla (Kos; Blackbird)

## [uredi] Sela

Ackia, Alaoute, spominje ga samo Iberville), Amalahta, Apeonné, Apile faplimengo (Iberville), Ashukhuma, Ayebisto (Iberville), Chatelaw, Chinica (Iberville), Chucalissa, Chukafalaa, Coüi loussa, (French Memoir, 1755), Latcha Hoa (na Latcha Hoa Run, pritoka Ahoola Ihalchubba, a zapadna pritoka Tombigbee Rivera, sjeverozapadni Mississippi), Etoukouma (De Batz), Falatchao, Gouytola (Iberville), Ogoula-Tchetoka (De Batz), Onthaba atchosa (Iberville), Ooe-asa (u zelji Creeka blizu Sylacauga), Oucahata (Iberville), Oucthambolo (Iberville), Outanquatle (French Memoir, 1756), Tanyachilca (Iberville), Thanbolo (Iberville), Tuckahaw, Tuskawillao, Yaneka.

## [uredi] Vanjske poveznice

- Chickasaws: The Unconquerable People
- Chickasaw History

Dobavljeno iz "http://hr.wikipedia.org../../../c/h/i/Chickasaw.html"

Kategorije: Muskhogean | Indijanci, Mississippi | Indijanci, Alabama | Indijanci, Oklahoma

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Dansk
- Deutsch
- English
- Español
- Suomi
- Français
- Italiano
- Nnapulitano
- ‪Norsk (bokmål)‬
- Polski
- Türkçe